**คู่มือสำหรับประชาชน : การขอใบอนุญาตขายอาหารสัตว์ควบคุมเฉพาะ (N)**

**หน่วยงานที่ให้บริการ :** กรมปศุสัตว์กระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ผู้ประกอบการที่ประสงค์จะขายอาหารสัตว์ควบคุมเฉพาะ ประเภทวัตถุดิบ วัตถุที่ผสมแล้ว อาหารเสริมสำหรับสัตว์ ผลิตภัณฑ์นมสำหรับสัตว์ และอาหารสัตว์เลี้ยง ต้องปฏิบัติตามพระราชบัญญัติควบคุมคุณภาพอาหารสัตว์ พ.ศ. 2558  
  
1.ผู้อนุญาตจะออกใบอนุญาตขายอาหารสัตว์ควบคุมเฉพาะได้ เมื่อปรากฏว่าผู้ขออนุญาต มีคุณสมบัติและไม่มีลักษณะต้องห้าม ดังนี้  
- เป็นเจ้าของกิจการที่ประสงค์จะขอรับใบอนุญาต  
- มีอายุไม่ต่ำกว่ายี่สิบปีบริบูรณ์  
- มีถิ่นที่อยู่ในประเทศไทย  
- ไม่เป็นบุคคลล้มละลาย  
- ไม่เคยได้รับโทษจําคุกโดยคําพิพากษาถึงที่สุดหรือคําสั่งที่ชอบด้วยกฎหมายให้จําคุก ในความผิดที่กฎหมายบัญญัติให้ถือเอาการกระทําโดยทุจริตเป็นองค์ประกอบ หรือตามพระราชบัญญัตินี้ เว้นแต่พ้นโทษมาแล้วไม่น้อยกว่าสองปีก่อนวันขอรับใบอนุญาต  
- ไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถ  
- มีสถานที่ขาย หรือสถานที่เก็บอาหารสัตว์ควบคุมเฉพาะ และอุปกรณ์ที่ใช้ในการขายหรือการเก็บอาหารสัตว์ควบคุมเฉพาะ และการควบคุมหรือรักษาอาหารสัตว์ควบคุมเฉพาะ ซึ่งมีลักษณะและจํานวนตามที่กําหนดในกฎกระทรวงกำหนดลักษณะของสถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะ พ.ศ. 2560  
  
2.ผู้ประกอบการที่ประสงค์จะขายอาหารสัตว์ควบคุมเฉพาะ ประเภทวัตถุดิบ วัตถุที่ผสมแล้ว อาหารเสริมสำหรับสัตว์ ผลิตภัณฑ์นมสำหรับสัตว์ และอาหารสัตว์เลี้ยง ให้ยื่นคำขอใบอนุญาตหรือคำขอต่ออายุใบอนุญาต ให้เจ้าหน้าที่ตรวจพิจารณาเอกสารหลักฐาน  
  
3.ประเภทการขายอาหารสัตว์ แบ่งออกเป็น 2 ประเภท คือ 1) ประเภทขายส่งและขายปลีก 2) ประเภทขายปลีก โดยสามารถยื่นคำขอได้ ดังนี้  
- ผู้ประกอบการในพื้นที่กรุงเทพมหานคร สามารถยื่นคำขอได้ที่ กองควบคุมอาหารและยาสัตว์ กรมปศุสัตว์ จังหวัดปทุมธานี หรือสำนักงานปศุสัตว์พื้นที่กรุงเทพมหานคร  
- ผู้ประกอบการในพื้นที่ต่างจังหวัด สามารถยื่นคำขอได้ที่ สำนักงานปศุสัตว์จังหวัดทุกแห่งที่สถานประกอบการตั้งอยู่  
  
- ผู้ประกอบการสามารถยื่นคำขอผ่านระบบบริการอิเล็กทรอนิกส์ด้านอาหารสัตว์และวัตถุอันตรายด้านการปศุสัตว์ http://eservice.afvc.dld.go.th/  
  
4. เจ้าหน้าที่สามารถดำเนินการออกใบอนุญาตได้ 40 ฉบับ / วันทำการ หากมีจำนวนเกินกว่านี้ให้ยกยอดเป็นวันทำการถัดไป  
  
  
5. กรณีผู้มาติดต่อหลัง 16.00 น. สามารถยื่นเอกสารได้ถึง 16.30 น. แต่เจ้าหน้าที่จะดำเนินการให้ในวันถัดไป  
  
6. แจ้งผลการพิจารณาพร้อมรายละเอียดการชำระค่าธรรมเนียม ผ่านระบบบริการอิเล็กทรอนิกส์ด้านอาหารสัตว์และวัตถุอันตรายด้านการปศุสัตว์  
  
7. หลังจากที่ผู้มีอำนาจลงนามในใบอนุญาตฯ แล้ว ให้ผู้ประกอบการมารับใบอนุญาตฯ และชำระค่าธรรมเนียมใบอนุญาต โดยการยื่นคำขอชำระค่าธรรมเนียมต้องยื่นก่อนเวลา 15.00 น.  
  
  
  
หมายเหตุ  
1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสารหลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติม หากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดจะถือว่าผู้ยื่นคำขอไม่ประสงค์จะยื่นคำขอ  
  
2.ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือประชาชนเรียบร้อยแล้ว

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  http://eservice.afvc.dld.go.th//เว็บไซต์และช่องทางออนไลน์ | **ระยะเวลาเปิดให้บริการ** เปิดให้บริการตลอด 24 ชั่วโมง |
| **สถานที่ให้บริการ**  (หมายเหตุ: -)  ฝ่ายทะเบียนและใบอนุญาตอาหารสัตว์ กองควบคุมอาหารและยาสัตว์ กรมปศุสัตว์ ศูนย์ราชการกรมปศุสัตว์ จังหวัดปทุมธานี 91 หมู่ 4 ถนนติวานนท์ ตำบลบางกะดี อำเภอเมือง จังหวัดปทุมธานี 12000  โทรศัพท์ 0 2159 0406-7 ต่อ 102 โทรสาร 0 2159 0406-7 ต่อ 105 e-mail: afvc5@dld.goth/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักงานปศุสัตว์พื้นที่กรุงเทพมหานคร เลขที่ 48/16 ถนนเชิดวุฒากาศ แขวงสีกัน เขตดอนเมือง กรุงเทพฯ 10210  โทรศัพท์ 0 2002 9851/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักงานปศุสัตว์จังหวัด https://docs.google.com/spreadsheets/d/1EOBzBxOo4H7-5BEYjiRao\_NbWYtmJHPwN3AiGNcY\_xY/edit#gid=289293293/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 17 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  1.ผู้ประกอบการยื่นคำขออนุญาตขายอาหารสัตว์ควบคุมเฉพาะพร้อมเอกสารประกอบคำขอผ่านระบบบริการอิเล็กทรอนิกส์ 2.เจ้าหน้าที่ตรวจสอบคำขออนุญาตและเอกสารหลักฐานให้ครบถ้วนถูกต้อง  (หมายเหตุ: -) | 2 ชั่วโมง | กรมปศุสัตว์ |
| 2) | **การพิจารณา**  1.เจ้าหน้าที่นัดผู้ประกอบการเพื่อตรวจสถานที่ขายอาหารสัตว์ควบคุมเฉพาะ 2.เจ้าหน้าที่ตรวจประเมินสถานที่ขายอาหารสัตว์ควบคุมเฉพาะ และชี้แจงผลการตรวจประเมินให้ผู้ประกอบการทราบ (หมายเหตุ: -) เป็นไปตาม พ.ร.บ. ควบคุมคุณภาพอาหารสัตว์ พ.ศ. 2558 และกฎกระทรวงกำหนดลักษณะของสถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะ พ.ศ. 2560  (หมายเหตุ: -) | 15 วันทำการ | กรมปศุสัตว์ |
| 3) | **การลงนาม/คณะกรรมการมีมติ**  1. เจ้าหน้าที่ออกเลขที่และจัดทำใบอนุญาตขายอาหารสัตว์ควบคุมเฉพาะ และเสนอผู้มีอำนาจเพื่อพิจารณาลงนาม 2. ผู้มีอำนาจลงนามในใบอนุญาตขายอาหารสัตว์ควบคุมเฉพาะ  (หมายเหตุ: -) | 2 วันทำการ | กรมปศุสัตว์ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการปกครอง |
| 2) | **หนังสือรับรองการจดทะเบียนเป็นนิติบุคคล**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีนิติบุคคล) | กรมพัฒนาธุรกิจการค้า |
| 3) | **หนังสือเดินทาง**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีกรรมการลงนามเป็นคนต่างด้าว) | กรมการกงสุล |
| 4) | **ใบสำคัญการเปลี่ยนชื่อ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการปกครอง |
| 5) | **ใบอนุญาตทำงานในประเทศไทย (Work permit)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีผู้ดำเนินกิจการป็นคนต่างด้าว) | กรมการจัดหางาน |
| 6) | **ใบทะเบียนพานิชย์**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีบุคคลธรรมดา) | กรมพัฒนาธุรกิจการค้า |
| 7) | **หนังสือแสดงว่าเป็นผู้ดำเนินกิจการของนิติบุคคล**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (1. กรณีนิติบุคคล 2. เอกสารมีอายุไม่เกิน 6 เดือน พร้อมลงนามรับรองสำเนา) | - |
| 8) | **เอกสารสิทธิเกี่ยวกับสถานที่ขายอาหารสัตว์และสถานที่เก็บอาหารสัตว์ควบคุมเฉพาะ เช่น สำเนาสัญญาเช่า หรือหนังสือยินยอมให้ใช้สถานที่**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ลงนามรับรองสำเนาถูกต้อง) | - |
| 9) | **แผนที่แสดงสถานที่ขายอาหารสัตว์และสถานที่เก็บอาหารสัตว์ควบคุมเฉพาะ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ลงนามรับรอง) | - |
| 10) | **รูปถ่ายสถานที่ขายอาหารสัตว์**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (ลงนามรับรอง) | - |
| 11) | **หนังสือมอบอำนาจ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (แนบสำเนาบัตรประจำตัวประชาชนของผู้มอบอำนาจพร้อมลงนามรับรอง) | - |
| 12) | **ใบอนุญาตขายอาหารสัตว์ควบคุมเฉพาะฉบับเดิม**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีการยื่นต่ออายุใบอนุญาต) | กรมปศุสัตว์ |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ใบอนุญาตขายอาหารสัตว์ควบคุมเฉพาะ ประเภทขายส่งและขายปลีก**  (หมายเหตุ: -) | **ค่าธรรมเนียม** 300 บาท |
| 2) | **ใบอนุญาตขายอาหารสัตว์ควบคุมเฉพาะ ประเภทขายปลีก**  (หมายเหตุ: -) | **ค่าธรรมเนียม** 100 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กองควบคุมอาหารและยาสัตว์ กรมปศุสัตว์ 91 หมู่ 4 ถนนติวานนท์ ตำบลบางกะดี อำเภอเมือง จังหวัดปทุมธานี 12000 โทรศัพท์ 0 2159 0406-7 ต่อ 102 โทรสาร 0 2159 0406-7 ต่อ 105 e-mail: afvc@dld.go.th  (หมายเหตุ: -) |
| 2) | ศูนย์รับข้อร้องเรียนกรมปศุสัตว์ กลุ่มวินัยและเสริมสร้างระบบคุณธรรม กองการเจ้าหน้าที่ กรมปศุสัตว์ 69/1 ถ.พญาไท เขตราชเทวี กรุงเทพฯ 10400 โทรศัพท์ 0 2653 4444 ต่อ 2134 โทรสาร 0 2653 4927 website : http://request.dld.go.th/  (หมายเหตุ: -) |
| 3) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 4) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขออนุญาตขายอาหารสัตว์ควบคุมเฉพาะ (แบบ ข.ส.1)  (หมายเหตุ: -) |
| 2) | คำขอต่ออายุใบอนุญาตขายอาหารสัตว์ควบคุมเฉพาะ (แบบ ข.ส.2)  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/09/2563